Tarybos reglamentas (EEB) Nr. 1795/76
1976 m. liepos 20 d.
dėl Sutarties 40 straipsnio 4 dalies taikymo Prancūzijos užjūrio departamentams
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį ir ypač į jos 43 ir 227 straipsnius,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi Europos žemės ūkio orientavimo ir garantijų fondo Orientavimo skyriaus taikymo sritis turėtų būti išplėsta, kad Prancūzijos užjūrio departamentai būtų įtraukti taip, jog jie galėtų gauti Bendrijos pagalbą žemės ūkio struktūrų gerinimui, kaip numatyta 1970 m. balandžio 21 d. Tarybos reglamento (EEB) Nr. 729/70 dėl bendros žemės ūkio politikos finansavimo [2] su paskutiniais pakeitimais, padarytais Reglamentu (EEB) Nr. 2788/72 [3], 6 straipsnyje, ir taip paremtų ekonominę bei socialinę plėtrą tų departamentų, kuriuose iš esmės vyrauja žemės ūkis;
kadangi Orientavimo skyriaus veikla turėtų būti išplėsta į Prancūzijos užjūrio departamentus kaip galima greičiau,
PRIĖMĖ ŠĮ REGLAMENTĄ:
1 straipsnis
Sutarties 40 straipsnio 4 dalis, kiek tai susiję su Europos žemės ūkio orientavimo ir garantijų fondo orientavimo skyriumi, taikoma Prancūzijos užjūrio departamentams.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1976 m. liepos 20 d.